En byggeteknisk gennemgang er en gennemgang af ejendommen, som udføres af en bygningssagkyndig på samme måde som en almindelig tilstandsrapport. En byggeteknisk rapport er god at have når du skal sælge en ejendom, som ikke er omfattet af huseftersynsordningen. Samtidig er den byggetekniske rapport også vigtig for købere, som ønsker at få overblik over bygningens fysiske tilstand inden den store beslutning om et køb træffes.